== Karriere ==
Han kom tidligt ind i [[Hæren]], blev [[1694]] [[fændrik]] ved Prins Frederiks Regiment, [[1695]] [[sekondløjtnant]], [[1699]] [[premierløjtnant]], samme år [[Kaptajn (militær)|kaptajn]], [[1701]] forsat til [[Grenaderkorpset]] og i [[1707]] [[oberstløjtnant]], dog uden gage og [[Kompagni (militær)|kompagni]], i det østsjællandske nationale Infanteriregiment. Senere blev han [[Kammerjunker (titel)|kammerjunker]] hos [[prins Carl]] og amtmand over prinsens godser, hvilken stilling han fratrådte i [[1718]], [[etatsråd]] og [[kammerherre]], og ved [[Anna Sophie Reventlow]]s ophøjelse til dronning [[1721]] [[overhofmester]] hos hende og kort efter [[Dannebrogordenen|hvid ridder]] og [[Hofmarskal|overhofmarskal]] hos kongen. Som sådan blev han af [[Frederik 4.|Frederik IV]] sat i spidsen for det norske matrikuleringsarbejde, og da kongen havde fået øje for, at Holstein sad inde med betydelige administrative evner, afskedigede han ham [[1724]] fra hofmarskalstillingen og gjorde ham til [[Præses (overhoved)|præses]] i [[Politi- og Kommercekollegiet]] (indtil [[1730]]). Da [[Københavns brand 1728|den store ildsvåde]], som ødelagde det meste af [[København]], udbrød oktober [[1728]], var Holstein på sin gård Cathrinebjerg. I spidsen for 60 af sine folk og medførende 40 vogne ilede han øjeblikkelig ad den brændende by til for at bringe hjælp, men kunne ikke blive indladt, da Frederik IV havde ladet byens porte lukke for at forhindre soldaterne i at desertere.
Personbillede_savnes Historie